# Circuit de Navarra

El Circuit de Navarra és un circuit de curses situat a prop de Los Arcos (basc: Urantzia), Navarra, que es va inaugurar el 2010. Amb una longitud de 4,313 km, ha acollit curses de la Superleague Formula i del Campionat del Món FIA GT1.

## Història

El circuit es va inaugurar el 19 de juny de 2010 amb la presentació de la motocicleta Inmotec de MotoGP. El 31 de juliol s'hi va fer la primera cursa de rang estatal. Del 2 al 4 de maig del 2014 va ser la seu del segon cap de setmana de l'Acceleration 2014, una sèrie de festivals que combinaven curses de cotxes i motocicletes de gamma alta amb música i entreteniment.
El 2016, el circuit de Los Arcos va ser el centre neuràlgic de la 91a edició dels Sis Dies Internacionals d'Enduro (ISDE), així com de la primera del Trofeu FIM d'Enduro Vintage. El circuit ha acollit també esdeveniments de ciclisme, concretament de la Volta ciclista a Espanya: el 2017 s'hi va situar la sortida de la setzena etapa i el 2019 la de la dotzena etapa.
El 2018, el circuit va ser la seu de la primera de les dues rondes espanyoles de les 24H Series (l'altra ronda es va disputar al Circuit de Catalunya). El 9 de març del 2021 es va anunciar que el circuit acolliria una ronda del Campionat del Món de Superbike el cap de setmana del 20 al 22 d'agost.

### Canvi de propietat

El 30 de setembre del 2022 es va anunciar que MSV havia guanyat la licitació per a l'adquisició del Circuit de Navarra a partir del novembre de 2022. Com a part de l'acord, MSV va repavimentar el circuit i va completar el programa del calendari del circuit per al 2023, a més d'assumir el manteniment de la gestió actual del circuit. El març del 2023, el circuit va acollir la sessió oficial de proves del Campionat britànic de Superbike i a l'abril del 2024 n'havia d'acollir la primera cursa de la temporada.
El 29 de gener de 2024 es va anunciar que el circuit s'havia de renovar, repavimentar i ampliar en dues fases, la primera de les quals entre gener i març per a la repavimentació i realineació del revolt 6, mentre que la segona es va fer entre juliol i setembre per a ampliar la longitud del circuit fins a 4,313 km.

## Historial del traçat

* Traçat principal original (juny 2010–gener 2024)
* Traçat principal actual (setembre 2024-actualitat)

## Referències

* ↑ «Diseño de circuitos» (en castellà). circuitodenavarra.com. [Consulta: 13 novembre 2024].
* 1 2 «Navarra - Racing Circuits» (en anglès). Racingcircuits.info. [Consulta: 6 març 2024].
* ↑ «GT1 global expansion continues» (en anglès). FIA GT1 World Championship. SRO Group, 30-07-2010. Arxivat de l'original el 3/8/2010 [Consulta: 30 juliol 2010].
* ↑ Windsor, Richard. «Vuelta a España 2017: stage 16 individual time trial start times» (en anglès). Cycling Weekly, 05-09-2017. [Consulta: 5 setembre 2017].
* ↑ Arthurs-Brennan, Michelle. «Vuelta a España 2019 route: all you need to know about the route for the 74th edition» (en anglès). Cycling Weekly, 24-08-2019. Arxivat de l'original el 18/7/2021. [Consulta: 5 setembre 2019].
* ↑ «Calendar updated: Navarra to make WorldSBK debut, Aragon Round to open the season» (en anglès). WorldSBK.com. Dorna Sports, 09-03-2021. [Consulta: 9 març 2021].
* ↑ «MSV Wins Tender to Purchase Navarra Circuit in Spain» (en anglès). msv.com. MotorSport Vision, 30-09-2022. [Consulta: 2 octubre 2022].
* ↑ «Historia» (en castellà). circuitodenavarra.com. MotorSport Vision. [Consulta: 16 juny 2023].
* ↑ «2024 Bennetts British Superbike Championship Provisional Calendar Announced» (en anglès). britishsuperbike.com. MotorSport Vision, 12-10-2023. [Consulta: 12 octubre 2023].
* ↑ «MSV Announces Major Two-Phase Redevelopment at Circuito de Navarra» (en anglès). circuitodenavarra.com. MotorSport Vision, 29-01-2024. [Consulta: 6 març 2024].
* ↑ «Asphalting Completed In Phase Two of Works as Circuito de Navarra Prepares To Reopen» (en anglès). circuitodenavarra.com. MotorSport Vision, 04-09-2024. [Consulta: 9 setembre 2024].

## Enllaços externs

* Circuit de Navarra - Lloc web oficial (castellà) (basc) (anglès) (francès)